**MEGHÍVÓ**

**TÁJÉKOZTATÁS ÉS LAKOSSÁGI FÓRUM**

**NAGYNYÁRÁD KÖZSÉG 2021. ÉVI I. SZÁMÚ TELEPÜLÉSRENDEZÉSI ESZKÖZEINEK MÓDOSÍTÁSÁRÓL**

Nagynyarad Község jelenleg hatályos településrendezési eszközei a 57/2018. (XI.30.) sz.

határozattal jóváhagyott Településszerkezeti Terv és a 4/2007. (III.28.) sz. rendelete – egységes szerkezetben a módosításáról szóló 9/2018. (XII.1.) számú rendelettel - jóváhagyott Helyi Építési Szabályzat és Szabályozási Terv.

Nagynyárád Község településrendezési eszközeinek jelen módosítását, a település belterületéhez csatlakozó, észak-nyugati részen található ingatlanon, pályázati forrásból megvalósítandó beruházás területbővítési igénye indította el.

A településen, a jelenleg 0104/13 hrsz. alatti ingatlanon működő gazdasági vállalkozás területének észak-keleti – véderdő besorolású részén, a pályázati forrásból megvalósuló telephely fejlesztést a képviselő-testület a 29/2021. (VIII.25.) sz. határozatával támogatta és a fejlesztéssel érintett területeket kiemelt fejlesztési területté nyilvánította. (1. melléklet)

Az önkormányzat már korábbi eljárása során döntött a településrendezési terveinek módosítása esetén alkalmazandó partnerségi egyeztetés szabályairól a 6/2017. (VII. 6.) sz. rendeletében, melyeket jelen eljárás során is alkalmazni kíván.

Előzőek alapján, az önkormányzat a településrendezési eszközök módosításának egyeztetési eljárását a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet 32.§ (6) bekezdésében foglaltak alapján tárgyalásos eljárásként kívánja lefolytatni.

A tárgyalásos eljárás a vonatkozó kormányrendelet szakasza szerint, a partnerségi egyeztetés

kezdeményezésével indult.

Nagynyárád Község Önkormányzata megbízta az S.T.F.T. Településfejlesztő es Tervező Bt-t a településfejlesztési döntésében meghatározott tervezési munka elvégzésével. A tervezési munka a megbízott tervező, Baracsi Viktória településtervező (TT-02-0655) irányításával készül.

**Az elkészült tervezet megtekinthető személyesen a Nagynyárádi Közös Önkormányzati Hivatalban (7784 Nagynyárád, Kossuth L. u. 46.) ügyfélfogadási időben, továbbá a www.**[**nagynyarad.hu**](http://nagynyarad.hu) **oldalon.**

**Kihirdetés időpontja: 2021. december 3. 8:00 óra**

**Az észrevételek, javaslatok megküldésének, postára adásának határideje:**

**2021. december 26.**

 **Kerekes Norbert s. k. dr. Kovács Anikó s. k.**

**polgármester jegyző**